ગાંધીનગર જિલ્લામાં ચાલુ વર્ષે ચોમાસાનો સૌથી વધુ વરસાદ દહેગામ પંથકમાં પડ્યો છે. વર્ષારાણીએ દહેગામ શહેર અને પંથકમાં જોરદાર મહેર વરસાવી છે. છેલ્લા ૨૪ કલાકમાં ૫ ઇંચથી વધુ વરસાદ થતાં અનેક મેદાનો તળાવ બની ગયાં હતા અને નીચાણવાળા વિસ્તારો જાણે જળબંબાકાર બની ગયા હતાં. ઢીંચણસમા પાણી ભરાઇ જતાં ફોર અને ટૂવ્હીલર ચાલકો ભારે મુશ્કેલીમાં મુકાઇ ગયા હતાં. માફકસરનો વરસાદ થતાં પંથકના ખેડૂતોમાં ખુશીનો માહોલ જોવા મળ્યો છે. તો બીજી તરફ ભારે વરસાદના કારણે પ્રભાવિત થયેલા અનેક લોકોને મુશ્કેલીનો સામનો કરવો પડ્યો છે.